Slimiż li qed jgħix il-Brażil jidher ixejjer il-bandiera Maltija fit-Tazza tad-Dinja. Steve Cachia jaħdem bħala konsulent ma’ kumpanija Brażiljana iżda f’dawn il-jiem jidher li ħa l-opportunità biex ikun fost l-eluf ta’ spettaturi li qed isegwu l-partiti tat-Tazza tad-Dinja mid-diversi stadia. Minbarra l-bajda u ħamra tperper fil-ground, Cachia qed imur jara l-partiti bil-gear tat-tim nazzjonali Malti, bħal donnu xi ambaxxatur Malti tal-futbol fil-Brażil. Fuq il-paġna ta’ facebook ta’ TVAM, dalgħodu Mario Cachia imposta r-ritratt ta’ kuġinuh Steve, li joqgħod Curitiba. Fir-ritratt Steve Cachia jidher ixejjer il-bandiera Maltija waqt il-partita tal-Iran kontra n-Niġerja li ntlagħbet ilbieraħ fid-21:00 u spiċċat fid-draw ta’ 0-0. Partiti oħra li jidher li se jmur jara jinkludu l-Awstralja kontra Spanja, kif ukoll Kosta Rika kontra l-Ingilterra u Alġerija kontra Russja.